**Obec Veľké Blahovo**

**930 01 Veľké Blahovo č. 72**

***Zápisnica zo zasadnutia Obecného zastupiteľstva Veľké Blahovo konaného dňa 30.01.2023***

* Arpád Varga, Zsolt Domonkos, PhD. – zástupca starostky, Iveta Moraveková, Peter Gróff, Lórant Kázmér

* Starostka obce : Júlia Gányovicsová
* Kontrolórka obce : Mgr. Gabriella Majer
* Ospravedlnení : Mária Kázmérová, Ágnes Molnár Mezei,

**1. Otvorenie**

Starostka obce Júlia Gányovicsová otvorila zasadnutie obecného zastupiteľstva, privítala poslancov a konštatovala, že na zasadnutí je prítomných 5 poslancov OZ, zasadnutie je uznášaniaschopné.

**2.-3. Určenie overovateľov, členov návrhovej komisie a zapisovateľa**

Starostka navrhuje nasledovných poslancov:

**Uznesenie Obecného zastupiteľstva obce Veľké Blahovo**

**č. 3/2023/23**

**Zo dňa 30.12.2023**

**Obecné zastupiteľstvo obce Veľké Blahovo**

A. ) BERIE NA VEDOMIE

Zapisovateľka : Klaudia Lőrinczy Žigová

Určenie overovateľov zápisnice: Gróff Peter a Kázmér Lórant

Zloženie návrhovej komisie a členov komisie: Iveta Moraveková a Zsolt Domonkos

B. ) SCHVAĽUJE

Zapisovateľka : Klaudia Lőrinczy Žigová

Určenie overovateľov zápisnice: Gróff Peter a Kázmér Lórant

Zloženie návrhovej komisie a členov komisie: Iveta Moraveková a Zsolt Domonkos

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

UZNESENIE BOLO **SCHVÁLENÉ**.

**4. Návrh na schválenie programu rokovania**

Starostka obce prečítala program zasadnutia :

1. Otvorenie
2. Určenie zapisovateľa a overovateľov zápisnice
3. Voľba návrhovej komisie
4. Návrh na schválenie programu rokovania
5. Kontrola plnenia uznesení z predchádzajúcej schôdze
6. Informácia o aktivitách v obci za predchádzajúce obdobie
7. Schválenie rozpočtu na rok 2023 a 2024-2025
8. Schválenie Dodatku č. 1 k VZN č.1/2012 Prevádzkový poriadok pohrebiska Veľké Blahovo
9. Rôzne
10. Záver

**Doplnenie bodov do programu**

- Odmeňovanie poslancov a zástupcu starostu

- Finančné pásmo pre školské stravovanie s účinnosťou od 1.1.2023

- žiadosť Eva Edmárová

- stanovisko hlavnej kontrolórky k rozpočtu obce na roky 2023-2025

- Plán kontrolnej činnosti HK na 1.polrok 2023

- vyhlásenie výberového konania na pozíciu hlavého kontrolóra obce

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/24**

**Zo dňa 30.01.2023**

1. Otvorenie
2. Určenie zapisovateľa a overovateľov zápisnice
3. Voľba návrhovej komisie
4. Návrh na schválenie programu rokovania
5. Kontrola plnenia uznesení z predchádzajúcej schôdze
6. Informácia o aktivitách v obci za predchádzajúce obdobie
7. Schválenie rozpočtu na rok 2023 a 2024-2025
8. Schválenie Dodatku č. 1 k VZN č.1/2012 Prevádzkový poriadok pohrebiska Veľké Blahovo
9. Rôzne
10. Záver

**Doplnenie bodov do programu**

- Odmeňovanie poslancov a zástupcu starostu

- Finančné pásmo pre školské stravovanie s účinnosťou od 1.1.2023

- Žiadosť Eva Edmárová

- Stanovisko hlavnej kontrolórky k rozpočtu obce na roky 2023-2025

- Plán kontrolnej činnosti HK na 1.polrok 2023

- Vyhlásenie výberového konania na pozíciu hlavého kontrolóra obce

**Obecné zastupiteľstvo schvaľuje program zasadnutie aj s doplnenými bodmi programu.** UZNESENIE BOLO **SCHVÁLENÉ**.

**5. Kontrola plnenia uznesení z predchádzajúcej schôdze**

Kontrolórka obce konštatovala, že z predchádzajúceho zasadnutia, ktoré sa konalo 12.12.2022 boli všetky uznesenia splnené alebo sú v štádiu rozpracovania.

**6. Informácia o aktivitách v obci za predchádzajúce obdobie**

Starostka obce informovala prítomných o akciách, ktoré sa udiali v obci :

- v decembri bol organizovaný adventný koncert v kostole, adventný program v miestnom parku

- v januári sa konalo referendum, účasť v našej obci bola 12,47 %

- Vo Vydranoch sa konal deň maďarskej kultúry, kde vystupovali aj z miestneho spevokolu

- dňa 18.2.2023 sa bude konať fašiangový sprievod a každého pozýva na tento sprievod

**7. Schválenie rozpočtu na rok 2023 a 2024-2025**

Starostka obce požiadala účtovníčku obce aby predniesla rozpočet na rok 2023 a prognózy na roky 2024-2025. Návrh rozpočtu bol vyvesený 15 dní na úradnej tabuli obce, bez pripomienok.

Obec zostavuje svoj rozpočet ako základný nástroj svojho hospodárenia, zachovania bilančnej  
kontinuity a zabezpečenia všetkých samosprávnych funkcií, ktoré musí počas roka zabezpečovať.  
Rozpočet obce tvorí prílohu tejto zápisnice. Použitie rezervného fondu na bežné výdavky umožňuje novela zákona č. 583/2004 Z.z. o rozpočtových pravidlách územnej samosprávy, ktorá upravuje poskytovanie dotácií z rozpočtu obce a vyššieho územného celku a ktorá tiež aktuálne reaguje na dosahy a dôsledky rastu inflácie, rastu cien energií a iných tovarov a služieb na hospodárenie územnej samosprávy. V praxi táto novela znamená, že od 15. decembra 2022 do 31. decembra 2023 obec môže na úhradu bežných výdavkov použiť aj prostriedky rezervného fondu.

Hlavná kontrolórka obce predniesla stanovisko k rozpočtu obce v zmysle ktorého navrhuje schválenie rozpočtu a ktorá tvorí prílohu tejto zápisnice.

Starostka obce požiadala poslancov o hlasovanie :

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/25**

**Zo dňa 30.01.2023**

**Obecné zastupiteľstvo schvaľuje rozpočet na rok 2023 a prognózy na roky 2024-2025, ktorá tvorí prílohu tejto zápisnice.**

**8. Schválenie Dodatku č. 1 k VZN č.1/2012 Prevádzkový poriadok pohrebiska Veľké Blahovo**

Starostka obce požiadala odbornú referentku Mezeiovú, aby predniesla dodatok č. 1 k prevádzkovému poriadku pohrebiska. Z dôvodu vybudovania kolumbária je potrebné určiť sumu za prenájom jedného okienka na kolumbáriu. Ďalej sa zvyšujú sumy za jednohrob, dvojhrob atď. Dodatok č.1 tvorí prílohu tejto zápisnice. Všetky zmeny týkajúce sa v dodatku č.1 k VZN č. 1/2012 Prevádzkového poriadku pohrebiska Veľké Blahovo sú účinné od 15.02.2023. Dodatok bol vyvesený na úradnej tabuli obce a neboli žiadne pripomienky.

Keďže obec má neustále ťažkosti s kapacitou miestneho cintorína a bojuje s nedostatkom nových hrobových miest, starostka obce k tomuto bodu programu navrhovala, aby do miestneho cintorína do nových hrobov sa mohli pochovávať iba tí občania SR, ktorý majú trvalý pobyt v obci. Ostatným občanom by bolo umožnené, aby sa pochovávali do existujúcich hrobov svojich predkov, ak taký hrob v cintoríne majú.

Starostka obce požiadala o hlasovanie :

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/26**

**Zo dňa 30.01.2023**

**Obecné zastupiteľstvo**

**A/ schvaľuje:**

Dodatok č. 1 k VZN č.1/2012 Prevádzkový poriadok pohrebiska Veľké Blahovo. Všetky zmeny týkajúce sa Prevádzkového poriadku pohrebiska sú účinné od 15.02.2023

**B/ schvaľuje:**

podmienku, v zmysle ktorého sa zriadenie nového hrobu v miestnom cintoríne vo Veľkom Blahove sa povoľuje iba obyvateľom obce Veľké Blahovo s trvalým pobytom v obci.

**9. Rôzne :**

Starostka obce informovala, že v cintoríne je jeden strom nebezpečne naklonený a je potrebné ten strom vyrúbať.

Doplnené body programu :

**Odmeňovanie poslancov a zástupcu starostu**

* Starostka poprosila poslancov aby sa vyjadrili k odmeňovaniu poslancov. Za každé jedno zasadnutie dostávajú 40,00 Eur a zástupca starostu 70,00 Eur.

Poslanec Gróff sa vyjadril, že k aktuálnej nepriaznivej situácii je táto suma primeraná pre poslancov a pre zástupcu starostu a on navrhuje túto sumu nezmeniť. Ostatní sa tiež zhodli s poslancom.

Starostka požiadala o hlasovanie :

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**Uznesenie**

**č. 3/2023/27**

**Zo dňa 30.01.2023**

**Obecné zastupiteľstvo schvaľuje aby odmeňovanie pre poslancov a pre zástupcu starostu sa nezmenila. Pre poslancov ostáva 40,00 Eur /1 zasadnutie a pre zástupcu starostu 70,00 Eur /1 zasadnutie.**

* **Finančné pásmo pre školské stravovanie s účinnosťou od 1.1.2023**

Finančné pásma stanovujú limity pre celoročné stravovanie, kde sa určujú finančné rozpätie nákladov na nákup potravín na jedno jedlo podľa vekových kategórií. Podľa Ministerstva školstva SR je stanovených 5 pásiem pre MŠ a ZŠ a tieto sumy sa zvyšovali z dôvodu zdražovania potravín. V našej ZŠ a v MŠ sa pásmo nemení ostáva tretie pásmo len ceny za jednotlivé stravy sa zvyšujú podľa tabuľky s účinnosťou od 1.1.2023, ktoré tvorí prílohu tejto zápisnice.

Starostka požiadala o hlasovanie :

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/28**

**Zo dňa 30.01.2023**

**Obecné zastupiteľstvo schvaľuje finančné pásma školského stravovania pre všetky kategórie stravníkov – tretie pásmo, ktoré je účinné od 1.1.2023.**

* Starostka obce informovala prítomných o došlej žiadosti Evy Edmárovej, ktorá žiada odkúpenie parcely. Starostka obce požiadala poslancov či môže požiadať o vyhotovenie znaleckého posudku k parcele. Poslanci sa zhodli na vyhotovení znal. posudku a berú žiadosť na vedomie.
* Hlavná kontrolórka obce predniesla Plán kontrolnej činnosti na 1. polrok 2023 (príloha tejto zápisnice ) a starostka zároveň požiadala poslancov o hlasovanie

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/29**

**Zo dňa 30.01.2023**

**Obecné zastupiteľstvo schvaľuje Plán kontrolnej činnosti hl. kontrolóra na 1. polrok 2023, ktorá tvorí prílohu tejto zápisnice.**

Ďalej hlavná kontrolórka obce informovala, že jej končí 6 ročné funkčné obdobie kontrolnej činnosti a je potrebné vypísať výberové konanie na post hlavného kontrolóra na ďalšie obdobie. Prečítala aké kritériá môžu byť stanovené na výberové konanie, ktoré by sa zverejnilo od 10.2.2023 do 3.4.2023. Je potrebné zriadiť 3 člennú komisiu, ktorá má mať za úlohu skontrolovať či sú všetky kritéria prihlášky do výberového konania splnené. Na výberové konanie budú pozvaní tí uchádzači, ktorí splnili podmienky.

Starostka obce požiadala poslancov o hlasovanie :

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

**Uznesenie Obecného zastupiteľstva obce Veľké Blahovo**

**č. 3/2023/29**

**Zo dňa 30.01.2023**

**Obecné zastupiteľstvo vyhlasuje výberové konania a schvaľuje kritériá na post výberu uchádzača - hlavného kontrolóra obce,** ktorá sa uskutoční dňa 03. apríla 2023 o 18:00 hod.

1. Kvalifikačné predpoklady kandidáta na funkciu hlavného kontrolóra

* ukončené minimálne úplné stredné vzdelanie
* bezúhonnosť
* aspoň 5 ročná prax v činnosti hlavného kontrolóra

Ďalšie predpoklady, ktoré budú výhodou pre uchádzača

osvedčenie o získanom vzdelaní – výkon kontrolnej činnosti v územnej samospráve

* znalosť právnych predpisov týkajúcich sa hospodárenia obce, rozpočtových  
  a príspevkových organizácií, právnických osôb, zákona o finančnej kontrole,  
  o účtovníctve, o majetku obcí, sťažnostiach, verejnom obstarávaní a ďalších  
  prislúchajúcich právnych predpisov,
* užívateľské ovládanie počítačom

2. Náležitosti písomnej prihlášky:

* osobné údaje kandidáta – meno, priezvisko, titul, dátum narodenia, trvalé bydlisko,  
  kontaktné údaje (telefón, e-mail)
* fotokópie dokumentov o dosiahnutom vzdelaní
* profesijný životopis s prehľadom doterajšej praxe
* informácia o tom, či ku dňu podania prihlášky podniká alebo vykonáva inú zárobkovú  
  činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť
* súhlas so zverejnením a spracovaním osobných údajov podľa zákona č. 18/2018 Z.z.  
  o ochrane osobných údajov v platnom znení za účelom konania voľby hlavného kontrolóra
* výpis z registra trestov nie staršie ako 3 mesiaci

3. V súlade s § 11 ods. 4 písm j) a § 18a ods. 6 zákona č. 369/1990 Zb. o obecnom zriadení v znení neskorších predpisov určuje kratší pracovný čas hlavného kontrolóra, ktorý bude zvolený vo voľbe vyhlásenej obecným zastupiteľstvom, v rozsahu 30 % úväzku mesačného pracovného času.

4. Funkčné obdobie hlavného kontrolóra začína dňom, ktorý je určený ako deň nástupu  
do práce, dňom 14.4.2023.

Kandidáti na funkciu hlavného kontrolóra zašlú písomné prihlášky v zalepenej obálke označenej „Voľba hlavného kontrolóra – neotvárať“  
na adresu: Obecný úrad   
 Veľké Blahovo č. 72  
 930 01 Veľké Blahovo v termíne do 20.03.2023,

alebo podajú osobne do podateľne obecného úradu v termíne do 20.03.2023 do 12:00 hod.

Uchádzači, ktorí doručili včasnú prihlášku, budú prizvaní na konanie voľby hlavného kontrolóra.

Ďalšie podrobnosti o spôsobe a vykonaní voľby hlavného kontrolóra

– voľba hlavného kontrolóra sa uskutoční tajným hlasovaním poslancov obecného zastupiteľstva  
– na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva,  
– ak ani jeden z kandidátov takú väčšinu nezíska, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov,  
– v prípade rovnosti hlasov v druhom kole volieb sa rozhodne žrebom,  
– každý kandidát má možnosť v deň konania voľby hlavného kontrolóra vystúpiť na obecnom zastupiteľstve v časovom rozsahu max. 10 minút.

Zverejnené na webovom sídle Obce Veľké Blahovo www.velkeblahovo.sk, vyvesené na úradnej tabuli obce dňa 10.02.2023. Ďalšie informácie si môžete vyžiadať na Obecnom úrade vo Veľkom Blahove, tel.: 031/552 2093 počas úradných hodín.

Hlasovanie

Prítomní:5

Za: 5 ( Varga, Domonkos, Kázmér , Moraveková, Gróff )

Proti: 0

Zdržal sa: 0

Nehlasoval: 0

Po prerokovaní všetkých bodov z programu starostka obce ukončila zasadnutie obecného zastupiteľstva.

Starostka :

Júlia Gányovicsová ........................................

Overovatelia zápisnice :

Lórant Kázmér .......................................

Peter Gróff

.......................................

Zapisovateľka:

Klaudia Lőrinczy Žigová Vo Veľkom Blahove dňa 30.01.2023